《侨居》
宋代·苏籀

买僮贷宅愈迂疏，颖士皆能讲旧庐。
典学前闻质郯子，天人定胜取申胥。
未应孤负囊中笔，精尔消磨架上书。
借问棼丝谁任理，岂惟短发每晨梳。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。